CELEX: 32008R0554
Language: fi
Date: 2008-06-17
Title: Komission asetus (EY) N:o 554/2008, annettu 17 päivänä kesäkuuta 2008 , 6-fytaasin (Quantum Phytase) hyväksymisestä rehun lisäaineena (ETA:n kannalta merkityksellinen teksti)

18.6.2008   
            
            
               FI
            
            
               Euroopan unionin virallinen lehti
            
            
               L 158/14
            
         
      KOMISSION ASETUS (EY) N:o 554/2008,
   annettu 17 päivänä kesäkuuta 2008,
   6-fytaasin (Quantum Phytase) hyväksymisestä rehun lisäaineena
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on jätetty tämän asetuksen liitteessä esitetyn valmisteen hyväksyntää koskeva hakemus. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Pichia pastorisin (DSM 15927) tuottaman 6-fytaasi-ensyymivalmisteen (Quantum Phytase) hyväksymistä broilerien, munivien kanojen, lihakalkkunoiden, liha-ankkojen ja (vieroitettujen) porsaiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’viranomainen’, totesi 1 päivänä helmikuuta 2007 ja 30 päivänä tammikuuta 2008 antamissaan lausunnoissa (2), että hakijan toimittajien tietojen perusteella Pichia pastorisin (DSM 15927) tuottamalla 6-fytaasi-ensyymivalmisteella (Quantum Phytase) ei ole haitallisia vaikutuksia eläimiin, kuluttajiin eikä ympäristöön ja että sen käyttö parantaa rehujen sulavuutta. Se totesi myös, että tuote on lievästi ärsyttävä, ihoa herkistävä ja mahdollisesti hengitysteitä herkistävä. Viranomaisen mukaan erityisvaatimuksia markkinoille saattamisen jälkeisestä seurannasta ei tarvita. Lausunnossa vahvistetaan myös asetuksella (EY) N:o 1831/2003 perustetun yhteisön vertailulaboratorion toimittama rehun lisäaineen analyysimenetelmää koskeva raportti.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi olisi hyväksyttävä kyseisen valmisteen käyttö ruuansulatusta edistävänä aineena tämän asetuksen liitteessä kuvatulla tavalla. Olisi toteutettava toimenpiteitä käyttäjien suojelemiseksi viranomaisen lausunnossa mainituilta riskeiltä.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä kesäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  Scientific Opinion of the Panel on Additives and Products or Substances used in Animal Feed (FEEDAP) and of the Panel on Genetically Modified Organisms (GMO) on ”Safety and efficacy of the product Quantum Phytase 5000 L and Quantum Phytase 2500 D (6-phytase) as a feed additive for chickens for fattening, laying hens, turkeys for fattening, ducks for fattening and piglets (weaned)”. The EFSA Journal (2008), 627, 1–27.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
                  (kauppanimi)
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  Aktiivisuusyksikköä/kg täysrehua, jonka kosteuspitoisuus on 12 %
               
            
                  Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet
               
            
                  4a5
               
               
                  AB Enzyme GmbH
               
               
                  6-fytaasi
                  EC 3.1.3.26
                  (Quantum Phytase 2500 D
                  Quantum Phytase 5000 L)
               
               
                  
                               
                           
                           
                              
                                 Lisäaineen koostumus
                              
                              6-fytaasi, jota tuottaa Pichia pastoris (DSM 15927) ja jonka vähimmäisaktiivisuus on:
                              
                                           
                                       
                                       
                                          kiinteänä: 2 500 FTU/g (1)
                                          
                                       
                                    
                                           
                                       
                                       
                                          nestemäisenä: 5 000 FTU/ml
                                       
                                    
                        
                               
                           
                           
                              
                                 Tehoaineen ominaispiirteiden kuvaus:
                              
                              6-fytaasi, jota tuottaa Pichia pastoris (DSM 15927)
                           
                        
                               
                           
                           
                              
                                 Analyysimenetelmä
                                  (2):
                              Kolorimetrinen menetelmä, joka perustuu vanadomolybdaatin reaktioon orgaanisen fosfaatin kanssa, jota muodostuu reaktiossa fytaattia sisältävän substraatin (natriumfosfaatti) kanssa pH:ssa 5,5 ja lämpötilassa 37 °C.
                           
                        
               
                  Broilerit
               
               
                  —
               
               
                  500 FTU
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja aika sekä stabiilisuus rehua rakeistettaessa.
                           
                        
                              2.
                           
                           
                              Suositeltava annostus/kg täysrehua:
                              
                                          —
                                       
                                       
                                          broilerit: 500–2 500 FTU
                                       
                                    
                                          —
                                       
                                       
                                          munivat kanat: 2 000 FTU
                                       
                                    
                                          —
                                       
                                       
                                          liha-ankat: 250–2 000 FTU
                                       
                                    
                                          —
                                       
                                       
                                          lihakalkkunat: 1 000–2 700 FTU
                                       
                                    
                                          —
                                       
                                       
                                          (vieroitetut) porsaat: 100–2 500 FTU
                                       
                                    
                        
                              3.
                           
                           
                              Käytetään rehuseoksissa, jotka sisältävät yli 0,25 % fytiiniin sitoutunutta fosforia.
                           
                        
                              4.
                           
                           
                              Käytetään vieroitetuille porsaille noin 35 kg:aan asti.
                           
                        
                              5.
                           
                           
                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.
                           
                        
               
                  8. heinäkuuta 2018
               
            
                  Munivat kanat
               
               
                  —
               
               
                  2 000 FTU
               
               
                  —
               
            
                  Liha-ankat
               
               
                  —
               
               
                  250 FTU
               
               
                  —
               
            
                  Lihakalkkunat
               
               
                  —
               
               
                  1 000 FTU
               
               
                  —
               
            
                  (Vieroitetut) porsaat
               
               
                  —
               
               
                  100 FTU
               
               
                  —
               
            
         (1)  1 FTU on entsyymimäärä, joka vapauttaa natriumfytaatista 1 mikromoolin epäorgaanista fosfaattia minuutissa (pH 5,5; 37 °C).
      
         (2)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: www.irmm.jrc.be/crl-feed-additives